gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl en de gl gl gl gl gl gl gl ja en sv fr de de gl gl gl gl gl gl gl gl pt gl pt en ca gl gl pt
Vieiros: Galiza Hoxe - Luís Toledo Sande analizará a latinidade no Club Internacional de Prensa
Venres, sexta feira, 07 de outubro de 2022
ESTA É A SEGUNDA DAS CONFERENCIAS DO CICLO, QUE INCIOU EDUARDO GALEANO
O Conselleiro Cultural da Embaixada de Cuba en España, Luis Toledo Sande, participará o próximo día 20 no ciclo América, cada vez máis latina, que organiza o Club Internacional de Prensa. Na súa intervención, Sande intentará responder á cuestión da latinidade desde unha visión crítica con ela. O escritor, editor e difusor da cultura cubana, analizará a cuestión latinomericana influenciado polo pensamento do seu compatriota José Martí.
A conferencia de Luis Toledo Sande explorará a historia e a actualidade americanas a partir dunha lectura crítica do concepto de latinidade. A institución programou esta segunda conferencia logo do éxito da interención de Eduardo Galeano o pasado día 4. Esta nova cita celebrarase ás 8 da tarde no Salón de Actos da Fundación Gonzalo Torrente Ballester.
Toledo Sande amosará o valor da herdanza latina para os pobos que, desde México ata a Patagonia a tiveron entre os elementos básicos da súa resistencia fronte os perigos que para eles –como para outros- sigue representando a voracidade da outra América, a anglosaxona. Na súa disertación, Sande advertirá que nin o peso da herdanza latina para os pobos devanditos, nin o poderío dos Estados Unidos, deben alimentar prexuízos e manipulacións de signo dominador ou racista.
Para sabermos máis do conferenciante, dicir que Luís Toledo Sande (Cuba, 1950) é licenciado en Estudos Cubanos pola Universidade da Habana, e Doctorado en Ciencias Filolóxicas pola mesma institución.Entre os seus volumes publicados dentro e fóra de Cuba, atópanse Precisa recordar, Flora cubana, Tres narradores agonizantes ou Textículos. Ademais, deu ao prelo De Cuba en el mundo(ensaio) e varios acerca de José Martí.
Tamén dentro e fóra de Cuba ten publicado numerosos textos de diversos xéneros en volumes colectivos e en publicacións seriadas. Prologou obras (algunhas con selección súa) de Luis Vélez de Guevara, José Martí, Miguel de Carrión, Jesús Castellanos, Carlos Loveira, Jorge Mañach e outros. Foi sucesivamente investigador, subdirector e director do Centro de Estudios Martianos dende a súa fundación en 1977 ata 1990.
Desde ese ano e até 1996 exerceu como profesor titular no Instituto Superior Pedagógico Enrique José Varona, tarefa compartida coa asesoría nacional, na dirección do Ministerio de Educación cubano, para a presencia do legado de José Martí nos plans de ensino nacioanis. A comezos de 1993, aínda vencellado ó mencionado Instituto Pedagóxico,
empezou a desempeñar a xefatura de redacción da revista Casa de las Américas, da que foi subdirector a partir de 1997 ata finais de 2005.
Dende xaneiro de 2006 cumple a responsabilidade de Conselleiro Cultural na Embaixada de Cuba en España.Foi Xurado en numerosos certames nacionais e no Premio Literario Casa de las Américas, este último de carácter internacional e durante máis de dez anos tivo ó seu cargo programas semanais en CMBF-Radio Musical Nacional (José Martí: la justicia y el arte), e en Radio Habana Cuba (Martí es humanidad), e participou como asesor en distintos programas de televisión. Entre os recoñecementos que recibíu no seu país, conta coa Distinción Por la Cultura Nacional.
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto